Aselmed d ulmud n tmaziɣt yettili-d s tutlayt tafransist, terra-ten tmara ad d-ssuɣlen iḍrisen n tutlayin nniḍen ɣer tmaziɣt. Iswi-nsen mačči d ussnan, maca, d iswi amharsi neɣ asertan. D aya i d-yenna Hanoteau ɣef yiswi n tezrawt n tutlayt n tmaziɣt i d-yettilin sɣur irumyen: « Tazrawt n tutlayt n tmaziɣt fkan-as azal usnan, ma ɣur-nneɣ deg Lezzayer d iswi n tmussni d telqiwt akk d tmirant, ddaw wassaɣ n tedbelt d tefrirt n tmurt»3. Daya ara d-yesseknen d akken aselmed ur yelli ara d asnalmudan srid.